  Майя Бывальцева «Россиысь ӧрӟиос» («Соколы России») пилотаж группаысь истребительлэсь пӧртэм фигураосты быдэстэмзэ 21-тӥ куарусёнэ Ижкарын 100 сюрс адями учкиз. 2017-тӥ арын «Русские Витязи» группалэсь возьматонзэ адӟисьёс кык поллы ӧжытгес вал. Со сярысь 23-тӥ куарусёнэ Удмуртилэн тӧроез дорын ортчем аппарат кенешонын улосвыл тӧролэн но кивалтэтлэн администрацизылэн кивалтӥсез Сергей Смирнов вераз. «Россиысь ӧрӟи» ӟечкылаз Ижкарын улӥсьёсты Малпасько, али но син азяды «Россиысь ӧрӟиослэн» звенозылэн командирезлэн валтэмез улсын Су-35 самолётлэн возьматонэз, со Ижкар вадьсын возьматонэ огназ пыриськон сярысь пумкылъян кутӥз Сергей Смирнов, Удмуртиысь тӧролэн но кивалтэтлэн администрацизылэн кивалтӥсезНырысь-валысь чакланъёсъя, Ижкарын возьматонэ ньыль истребительёс пыриськыны кулэ вал, но куазь урод луэмен сэрен группаен лобасьёслы кышкытлык кылдыны быгатысал, соин ик одӥгез гинэ самолёт вуиз. Ижкаре нырысетӥез «ӧрӟи» вуиз Нялтас вераса, 20-тӥ куарусёнэ Ижкарын улӥсьёс нырысь одӥгзэ самолётэз, собере ньыльзэ ик адӟыны быгатӥзы. Соос дасяськон улсын вуылӥзы. Ижкарын «ӧрӟиос» ӵаш каризы Тегъёс: Мерлык Ижкар Удмуртия самолёт праздникъёс Пыӵаллэсьтӥсьлэннуналэз  